20/01/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 1316 pola que se aproban as bases reguladoras do Programa de subvencións a concellos e entidades locais para o mantemento de conservatorios, escolas de música e escolas de danza municipais, durante o ano 2017

Bases reguladoras do Programa de subvencións a concellos e entidades locais para o mantemento de conservatorios, escolas de música e escolas de danza municipais durante o ano 2017 Por resolución da Presidencia núm.1316, do 18 de xaneiro de 2017, aprobáronse as Bases reguladoras do programa de subvencións a concellos e entidades locais para o mantemento de conservatorios, escolas de música e escolas de danza municipais durante o ano 2017, que se transcriben deseguido: PROGRAMA DE SUBVENCIÓNS A CONCELLOS E ENTIDADES LOCAIS PARA O MANTEMENTO DE CONSERVATORIOS, ESCOLAS DE MÚSICA E ESCOLAS DE DANZA MUNICIPAIS DURANTE O ANO 2017 BASES ESPECÍFICAS DO PROGRAMA (complementarias das Bases reguladoras xerais) Datos do programa Base 3.–Obxecto.3.1. Obxecto específico do programa FO207/2017. O obxecto específico do programa é contribuír a mellorar a calidade das manifestacións artísticas de música e danza, mediante o apoio aos centros de ensinanza. As axudas económicas obxecto deste programa, destinaranse a financiar os gastos de funcionamento dos conservatorios e escolas de música e danza de titularidade municipal. Unicamente serán obxecto de axuda os gastos de carácter corrente, en ningún caso bens inventariables. Neste programa, os concellos poderán presentar ata tres solicitudes: unha por cada centro do que sexan titulares.3.2. Gastos subvencionables neste programa: Base 4.–Compatibilidades e exclusións. As subvencións deste programa son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais. Exclusións específicas do programa FO207/2017 Ademais das exclusións expresadas na base 4 das Bases reguladoras xerais, non serán obxecto de subvención neste programa:  Os gastos de manutención, aloxamento e atencións protocolarias. Os premios non se consideran atencións protocolarias.  Os gastos financeiros.  As actividades deportivas e de tempo libre, de promoción económica, de servizos sociais e de turismo. Base 6.–Obrigas das entidades locais. Obrigas específicas das entidades locais solicitantes do programa FO207/2017 Ademais das obrigas expresadas na base 6 das bases reguladoras, as entidades solicitantes de subvención neste programa terán as seguintes:  Para participar neste programa, é condición indispensable que o centro teña a autorización expresa da Consellería de Cultura, Educación e Ordenación Universitaria para impartir as ensinanzas. Base 7.–Solicitude.7.1. Prazo e presentación de solicitudes específicos do programa FO207/2017. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.7.2. Documentación específica do programa FO207/2017. Ademais da documentación relacionada na base 7.2 das bases reguladoras, os concellos e entidades locais solicitantes teñen que achegar, de xeito telemático:  Memoria explicativa da actividade que conterá os seguintes aspectos: a. Relación descritiva das actividades realizadas polas agrupacións de música e/ou danza da escola no curso anterior. b. Descrición da oferta educativa complementaria do centro no curso anterior (actividades de música ou danza para nenos e nenas con necesidades educativas especiais, obradoiros que integren a música e a danza con outras disciplinas artísticas, actividades formativas e creativas impulsadas pola Escola ou Conservatorio directamente relacionadas cos campos da igualdade de xénero, a diversidade lingüística, o respecto e valorización ao medio ambiente e patrimonio e o traballo de cohesión social). c. Proposta do plan de actividades para o que se solicita a subvención e proposta razonada dos obxectivos que se pretenden cubrir, para os efectos de comprobar que é subvencionable neste programa segundo o disposto na base 3. d. Declaración de datos referidos ao curso académico no que se presenta a solicitude:  Oferta educativa autorizada na Escola/Conservatorio.  Relación de profesorado (indicar titulación, materiais impartidas por cada profesor/a e tipo de contrato).  Número total de alumnado do centro, número total do alumndo do centro non pertencente ao concello que solicita a axuda e desagregación do alumnado inscrito en cada unha das especialidades autorizadas.  Cantidade percibida por taxas académicas no último curso. e. Declaración do ámbito territorial do proxecto (ámbito supramunicipal das accións e coordinación coas administracións competentes).  Orzamento estimado dos gastos de carácter corrente non inventariable, derivados da realización da actividade, detallado por conceptos.  Importe da subvención solicitada, que poderá acadar o 100% do orzamento de gastos.  Declaración doutras subvencións concedidas ou solicitadas para o mesmo obxecto.  Declaración das fontes de financiamento do proxecto (achega da entidade solicitante, outros recursos externos para o autofinanciamento).  Declaración da utilización da lingua galega na realización do proxecto. Poderase requirir o concello ou entidade local para que achegue cantos datos, documentos complementarios e aclaracións resulten necesarios para a tramitación e resolución do procedemento. Base 8.–Resolución.8.1. Valoración das solicitudes específica do programa FO207/2017.  Natureza e actividades do centro que solicita a axuda: ata 50 puntos; valorarase: * Horario lectivo semanal, ata 10 puntos. * Número de profesores e profesoras, a tipoloxía dos contratos e o número de especialidades instrumentais ofertadas, ata 10 puntos. * Número de alumnos/as do centro, ata 10 puntos * Alcance territorial do centro, ata 10 puntos: a) máis do 5% do alumnado do centro é de concellos diferentes ao que solicita a axuda, 2 puntos. b) máis do 10%, 4 puntos c) máis do 20%, 6 puntos d) máis do 30%, 8 puntos e) máis do 40%, 10 puntos * Actividade sociocultural e socioeducativa do centro, ata 10 puntos: a) o centro que solicita a axuda contou con oferta educativa complementaria do centro no curso anterior (actividades de música ou danza para nenos e nenas con necesidades educativas especiais, obradoiros que integren a música e a danza con outras disciplinas artísticas, actividades formativas e creativas impulsadas pola Escola ou Conservatorio directamente relacionadas cos campos da igualdade de xénero, a diversidade lingüística, o respecto e valorización ao medio ambiente e patrimonio e o traballo de cohesión social), 5 puntos. b) o centro que solicita a axuda contou con agrupacións de música e/ou danza pertecentes á escola no curso anterior que desenvolveron un programa de actividades e actuacións, 5 puntos.  Coeficiente de financiamento derivado da solicitude: ata 10 puntos.  Utilización da lingua galega no desenvolvemento do plan de actividades: ata 10 puntos. * Máis do 50% das actividades desenvolveranse en lingua galega, 5 puntos. * Máis do 70% das actividades desenvolveranse en lingua galega, 7 puntos. * A totalidade das actividades desenvolverase en lingua galega, 10 puntos.  Valoración técnica da calidade e interese do proxecto: ata 30 puntos. Valoraranse, no informe técnico correspondente, os seguintes aspectos: * Impacto socioeducativo do plan de actividades: Alumnado admitido nunha orquestra xove. Alumnado admitido ou seleccionado por unha compañía de baile profesional. Recoñecementos académicos obtidos polo centro ou polo seu alumnado. Alumnado admitido en cursos de especialización musical ou de danza. Alumnado procedente de entornos sociais en perigo de exclusión. Actuacións públicas do alumnado, individualmente ou en formacións. * calidade do plan de actividades: Horas de práctica instrumental por alumno/a. Horas de formación en pedagoxía musical ou de danza do profesorado. Rateo do número de alumnos/as por profesor/a. Base 9.–Xustificación e pagamento.9.3. Documentación específica do programa FO207/2017.  Memoria xustificativa da realización da actividade e do cumprimento das condicións impostas na concesión da subvención, que conterá, como mínimo, os seguintes aspectos: actividades desenvoltas; temporalización; cuantificación e perfil dos participantes; resultados obtidos. A Coruña, 18 de xaneiro de 2017. O PRESIDENTE A SECRETARIA ACCTAL. Valentín González Formoso M.ª Amparo C. Taboada Gil